ΑΠΟΦΑΣΗ ΤΟΥ ΔΙΚΑΣΤΗΡΙΟΥ ΤΗΣ 25ΗΣ ΜΑΙΟΥ 1982. - ΕΠΙΤΡΟΠΗ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ΚΑΤΑ ΒΑΣΙΛΕΙΟΥ ΤΩΝ ΚΑΤΩ ΧΩΡΩΝ. - ΠΑΡΑΒΑΣΗ ΚΡΑΤΟΥΣ - ΠΡΟΣΒΑΣΗ ΣΤΟ ΕΠΑΓΓΕΛΜΑ ΟΔΙΚΟΥ ΜΕΤΑΦΟΡΕΩΣ ΕΜΠΟΡΕΥΜΑΤΩΝ. - ΥΠΟΘΕΣΗ 100/81.



Συλλογή της Νομολογίας του Δικαστηρίου 1982 σελίδα 01837



Περίληψη

Διάδικοι

Αντικείμενο της υπόθεσης

Σκεπτικό της απόφασης

Απόφαση για τα δικαστικά έξοδα

Διατακτικό



Λέξεις κλειδιά

Κράτη μέλη — Υποχρεώσεις — Εκτέλεση τών οδηγιών — Παράβαση — Δικαιολογία — Μή δεκτή

( Συνθήκη ΕΟΚ , άρθρο 169 )

Περίληψη

Ένα Κράτος μέλος δέν δύναται νά επικαλεσθεί διατάξεις , τήν ακολουθουμένη πρακτική ή καταστάσεις τής εσωτερικής εννόμου τάξεώς του γιά νά δικαιολογήσει τήν μή τήρηση τών υποχρεώσεων πού απορρέουν από τίς κοινοτικές οδηγίες .

Διάδικοι

Στήν υπόθεση 100/81 ,

ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ , εκπροσωπουμένη από τόν νομικό της σύμβουλο Robert Caspar Fischer , επικουρούμενο από τόν Auke Haagsma , μέλος τής νομικής υπηρεσίας της , μέ αντίκλητο στό Λουξεμβούργο τόν Oreste Montalto , μέλος τής νομικής υπηρεσίας της , κτίριο Jean Monnet , Kirchberg ,

προσφεύγουσα ,

κατά

ΒΑΣΙΛΕΙΟΥ ΤΩΝ ΚΑΤΩ ΧΩΡΩΝ , εκπροσωπουμένου από τόν Adriaan Bos , βοηθό νομικό σύμβουλο στό υπουργείο εξωτερικών , μέ τόπο επιδόσεων στό Λουξεμβούργο τήν πρεσβεία τών Κάτω Χωρών ,

καθ’ ου ,

Αντικείμενο της υπόθεσης

στήν οποία ζητείται νά διαπιστωθεί οτι τό Βασίλειο τών Κάτω Χωρών , μή θεσπίζοντας εντός τής ταχθείσης προθεσμίας τίς αναγκαίες διατάξεις γιά νά συμμορφωθεί πρός τήν οδηγία 74/561 τού Συμβουλίου , τής 12ης Νοεμβρίου 1974 , περί προσβάσεως στό επάγγελμα τού μεταφορέως εμπορευμάτων στόν τομέα τών εσωτερικών καί διεθνών οδικών μεταφορών ( ΕΕ ειδ . έκδ . Ν 308 07/001 , σ . 231 ), παρέβη τίς υποχρεώσεις τίς οποίες υπέχει εκ τής συνθήκης ΕΟΚ ,

Σκεπτικό της απόφασης

1 Μέ δικόγραφο πού κατέθεσε στήν γραμματεία τού Δικαστηρίου στίς 24 Απριλίου 1981 , η Επιτροπή ήσκησε , δυνάμει τού άρθρου 169 τής συνθήκης ΕΟΚ , προσφυγή μέ τήν οποία ζητείται νά διαπιστωθεί οτι τό Βασίλειο τών Κάτω Χωρών , παραλείποντας νά θεσπίσει εντός τής ταχθείσης προθεσμίας τίς αναγκαίες διατάξεις γιά νά συμμορφωθεί πρός τήν οδηγία 74/561 τού Συμβουλίου , τής 12ης Νοεμβρίου 1974 , περί προσβάσεως στό επάγγελμα τού μεταφορέως εμπορευμάτων στόν τομέα τών εσωτερικών καί διεθνών οδικών μεταφορών ( ΕΕ ειδ . έκδ . Ν 308 07/001 , σ . 231 ), παρέβη τίς υποχρεώσεις τίς οποίες υπέχει εκ τής συνθήκης .

2 Δυνάμει τού άρθρου 7 τής οδηγίας 74/561 τού Συμβουλίου , τά Κράτη μέλη ώφειλαν νά λάβουν τά αναγκαία μέτρα γιά νά συμμορφωθούν πρός τήν οδηγία εντός προθεσμίας , η οποία εξέπνεε τήν 1η Ιανουαρίου 1977 .

3 Η ολλανδική κυβέρνηση δέν αμφισβητεί τό οτι δέν ετήρησε πλήρως τήν εν λόγω υποχρέωση . Αντ’ αυτού προβάλλει οτι από αρκετού χρόνου στίς Κάτω Χώρες επληρώθησαν οι προβλεπόμενες σέ κοινοτικό επίπεδο προϋποθέσεις οσον αφορά τήν επαγγελματική ικανότητα καί τήν οικονομική επιφάνεια τού ιδιοκτήτου τής επιχειρήσεως μεταφορών . Τό μόνο σημείο πού παραμένει σέ εκκρεμότητα ειναι η προϋπόθεση πού αναφέρεται στήν αξιοπιστία τού μεταφορέως εμπορευμάτων . Επ’ αυτού , η παρατηρουμένη καθυστέρηση εξηγείται από τήν υποχρέωση πού δημιουργείται , μετά τήν έκδοση τών αποφάσεων τού Δικαστηρίου τής 22ας Μαρτίου 1979 ( Augustjin καί Wattenberg , 145 καί 146/78 , Jurispr . σσ . 1025 καί 1041 ) νά τροποποιηθεί τό σχέδιο νόμου πού ήδη εψηφίσθη από τό Πρώτο Τμήμα τού Κοινοβουλίου ( Staten-Generaal),πρός συμμόρφωση πρός ολες τίς επιβαλλόμενες από τήν εν λόγω οδηγία υποχρεώσεις .

4 Οι περιστάσεις αυτές δέν δύνανται νά απαλείψουν τήν παράβαση πού προσάπτεται στό Βασίλειο τών Κάτω Χωρών . Κατά παγία νομολογία , ενα Κράτος μέλος δέν δύναται νά επικαλεσθεί διατάξεις , τήν ακολουθουμένη πρακτική ή καταστάσεις τής εσωτερικής του εννόμου τάξεως γιά νά δικαιολογήσει τήν μή τήρηση τών υποχρεώσεων πού απορρέουν από κοινοτικές οδηγίες .

5 Πρέπει επομένως νά αναγνωρισθεί οτι μή θεσπίζοντας εντός τής ταχθείσης προθεσμίας τίς αναγκαίες διατάξεις γιά νά συμμορφωθεί πρός τήν οδηγία 74/561 τού Συμβουλίου , τής 12ης Νοεμβρίου 1974 , τό Βασίλειο τών Κάτω Χωρών παρέβη τίς υποχρεώσεις τίς οποίες υπέχει εκ τής συνθήκης .

Απόφαση για τα δικαστικά έξοδα

Επί τών δικαστικών εξόδων

6 Συμφώνως πρός τό άρθρο 69 παράγραφος 2 τού κανονισμού διαδικασίας , ο ηττηθείς διάδικος καταδικάζεται στά δικαστικά έξοδα , εφ’ οσον υπήρχε σχετικό αίτημα τού νικήσαντος διαδίκου .

7 Επειδή η καθ’ ης ηττήθη , πρέπει νά καταδικασθεί στά δικαστικά έξοδα .

Διατακτικό

Διά ταύτα

ΤΟ ΔΙΚΑΣΤΗΡΙΟ

κρίνει καί αποφασίζει :

1 ) Μή θεσπίζοντας εντός τής ταχθείσης προθεσμίας τίς αναγκαίες διατάξεις γιά νά συμμορφωθεί πρός τήν οδηγία 74/561 τού Συμβουλίου , τής 12ης Νοεμβρίου 1974 , περί προσβάσεως στό επάγγελμα τού μεταφορέως εμπορευμάτων στόν τομέα τών εσωτερικών καί διεθνών οδικών μεταφορών ( ΕΕ ειδ . έκδ . Ν 308 07/001 , σ . 231 ), τό Βασίλειο τών Κάτω Χωρών παρέβη τίς υποχρεώσεις τίς οποίες υπέχει εκ τής συνθήκης .

2)Καταδικάζει τό καθ’ ου στά δικαστικά έξοδα .